सोरसन के बड़े तालाब की कायापलट होगी
अंता एनटीपीसी करवाएगी कायाकल्प
अंताएनटीपीसी की ओर से सोरसन में दो कार्य करवाए जाएंगे। इनमें करीब 54 लाख रुपए की राशि खर्च होगी। परवन लिफ्ट स्कीम के तहत बाईं मुख्य नहर में विकास कार्य करवाए जाएंगे। इस पर 46.50 लाख रुपए की राशि खर्च होगी। वहीं सोरसन के ही बड़ा तालात के वेस्टवियर की मरम्मत भी होगी। इस पर 7.11 लाख रुपए खर्च किए जाएंगे।
इसके अलावा जिले में कालाखेड़ा, पिपलदा झाल, बड़ोदिया, किशनगंज और शहाबाद के कार्य भी जल्द शुरू होने जा रहे हैं। कलेक्टर भगवतीप्रसाद कलाल ने बताया कि पिछले दिनों मुख्यमंत्री जल स्वावलंबन अभियान के तहत कार्यशाला में सीएसआर, एनजीओ, धार्मिक ट्रस्ट, मीडिया और विभिन्न विभागों के अधिकारी कर्मचारियों ने हिस्सा लिया था। इसमें लिए गए निर्णयों के आधार पर कार्यों की जिम्मेदारियां तय की गई हैं।
50 लाख से बनेगा एनिकट
गढ़ेपानस्थित चंबल फर्टिलाइजर्स एंड केमिकल्स लिमिटेड कालाखेड़ा गांव में 50 लाख रुपए की लागत से एनिकट का निर्माण करेगा। इसके लिए प्रबंधन कमेटी से चर्चा की जा रही है। वहीं किशनगंज में अक्षय पात्र संस्था की ओर से हैंडपंप जल पुनर्भरण संरचना पर 3.90 लाख एवं पिपलदा झाल से बड़ोदिया टेल तक माइनर की मरम्मत के काम करवाए जाएंगे। इस पर दो लाख रुपए की राशि खर्च होगी। वहीं ग्रामीण विकास ट्रस्ट की ओर से आईईसी गतिविधियों में सहयोग करने और 200 व्यक्तियों को पांच दिन श्रमदान किशनगंज ब्लॉक में कराने का भरोसा भी दिया गया है। इसी तरह सीकोई-डीकोन संस्था भी श्रमदान करवाएगी।
यहां पर इतनी राशि से होंगे जल संरक्षण के काम
अटरूतहसील की डीपीआर में प्रस्तावित हैंडपंप प्लेटफार्म मरम्मत और रिचार्ज पिट निर्माण के लिए अंताना में 24 हजार, मेरमाचाह में 2.40 लाख, भैसड़ा में तीन लाख, आटोन में 3.60, जिरोद में 32 हजार, कुंजेड़ में 36 हजार, खुरी में 30 हजार तथा बमोरी में 2.40 लाख रुपए के काम करवाए जाएंगे।
बारां. सोरसन क्षेत्र में जल संरक्षण के लिए कार्य किए जाएंगे।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva